rejauldu/bengali-wikipedia huggingface dataset:
জান্নাতুল ফেরদৌস ( – ১ ফেব্রুয়ারি ২০১২) বাংলাদেশের পাবনার একজন শিক্ষক ও রাজনীতিবিদ ছিলেন যিনি  বাংলাদেশ আওয়ামী লীগের রাজনীতির সাথে যুক্ত ছিলেন। তিনি একজন সাংসদ ছিলেন।  জীবনী জান্নাতুল ফেরদৌস পাবনা সরকারি বালিকা উচ্চ বিদ্যালয়ে শিক্ষকতা করতেন। ১৯৭৪ সালে তিনি পাবনা সরকারি মহিলা কলেজে যোগদান করেন ও ১৯৯৫ সাল পর্যন্ত সেখানে শিক্ষকতা করেছিলেন। সপ্তম জাতীয় সংসদ নির্বাচনে তিনি সংরক্ষিত মহিলা আসন-৫ এর সাংসদ হিসেবে নির্বাচিত হয়েছিলেন।  জান্নাতুল ফেরদৌস আমজাদ হোসেনের সাথে বিবাহবন্ধনে আবদ্ধ হয়েছিলেন। তিনিও একজন সাংসদ ছিলেন। তাদের দুই পুত্র ও এক কন্যা ছিল।  জান্নাতুল ফেরদৌস ২০১২ সালের ১ ফেব্রুয়ারি ৭৪ বছর বয়সে মৃত্যুবরণ করেন।  তথ্যসূত্র  বিষয়শ্রেণী:পাবনা জেলার রাজনীতিবিদ বিষয়শ্রেণী:বাংলাদেশী শিক্ষায়তনিক বিষয়শ্রেণী:সপ্তম জাতীয় সংসদ সদস্য বিষয়শ্রেণী:১৯৩০-এর দশকে জন্ম বিষয়শ্রেণী:২০১২-এ মৃত্যু বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:জাতীয় সংসদের মহিলা সদস্য বিষয়শ্রেণী:পাবনা জেলার ব্যক্তি বিষয়শ্রেণী:বাংলাদেশী শিক্ষাবিদ বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:৭ম জাতীয় সংসদের সংরক্ষিত মহিলা আসনের সদস্য
অ্যাডঃ সিরাজুল ইসলাম (মৃত্যু: ১১ অক্টোবর ১৯৯৯) মুক্তিযুদ্ধের সংগঠক, মুক্তিযোদ্ধা এবং বাংলাদেশ আওয়ামী লীগের একজন রাজনীতিবিদ ও সাবেক সংসদ সদস্য।  জন্ম ও প্রারম্ভিক জীবন অ্যাডঃ সিরাজুল ইসলাম বাংলাদেশের চট্টগ্রাম বিভাগের চাঁদপুর জেলার অন্তর্গত ফরিদগঞ্জ উপজেলার চরকুমিরা গ্রামে জন্মগ্রহণ করেন। ফরিদগঞ্জ উপজেলায় জন্মগ্রহণ করলেও দেশ স্বাধীন হওয়ার আগে থেকেই তিনি চাঁদপুর পুরান আদালত পাড়ায় পরিবারপরিজন নিয়ে বসবাস করতেন।  কর্মজীবন তিনি তার কর্মজীবনের প্রথমে সরকারি চাকুরি করতেন। পরবর্তীতে সরকারি চাকুরি ছেড়ে আইন ব্যবসা শুরু করেন এবং এর পাশাপাশি রাজনীতির সাথেও জড়িত ছিলেন।  রাজনৈতিক জীবন তিনি রাজনৈতিক জীবনে বঙ্গবন্ধু শেখ মুজিবুর রহমানের সময় থেকে প্রায় দীর্ঘ দিন যাবত চাঁদপুর জেলা আওয়ামী লীগের সাধারণ সম্পাদক ছিলেন এবং সাবেক প্রধানমন্ত্রী শেখ হাসিনা উনাকে ১৯৯৮ সালে চাঁদপুর জেলা আওয়ামী লীগের সভাপতি হিসেবে পদষ্ঠীত করেন। এছাড়াও তিনি বঙ্গবন্ধু সরকারের সময় সাবেক সংসদ সদস্য ছিলেন। তিনি সকল রাজনৈতিকদের কাছে একজন সৎ, আদর্শ ও নীতিবান রাজনীতিবিদ ছিলেন। ব্যক্তিগতভাবে তিনি ছিলেন একজন দেশপ্রেমিক রাজনীতিবিদ।  মুক্তিযুদ্ধে অবদান মহান মুক্তিযুদ্ধের সময় তিনি চাঁদপুর জেলার মুক্তিযোদ্ধা সংগঠক ও মুক্তিযোদ্ধা ছিলেন।  মৃত্যু  ১১ অক্টোবর ১৯৯৯ইং হৃদযন্ত্রের ক্রিয়া বন্ধ হয়ে নিজ বাসভবনে মৃত্যুবরণ করেন।   তথ্যসূত্র  বিষয়শ্রেণী:বাঙালি রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:চাঁদপুর জেলার রাজনীতিবিদ বিষয়শ্রেণী:১৯৯৯-এ মৃত্যু
সান্তিয়াগো দালমাসো (, ; জন্ম: ১৮ জুন ২০০৪) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনার পেশাদার ফুটবল লিগের শীর্ষ স্তর আর্জেন্টিনীয় প্রথম বিভাগের ক্লাব বোকা জুনিয়র্সের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন।  প্রারম্ভিক জীবন সান্তিয়াগো দালমাসো ২০০৪ সালের ১৮ই জুন তারিখে আর্জেন্টিনার গেনেরাল ভিয়েগেসে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বোকা জুনিয়র্সের খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড়
হাপরখালী নদী  বাংলাদেশের দক্ষিণ-পশ্চিমাঞ্চলের সাতক্ষীরা, যশোর ও  খুলনা জেলার একটি নদী।  নদীটির দৈর্ঘ্য ৪৯ কিলোমিটার, গড় প্রস্থ ২৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হাপরখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১০০।  প্রবাহ হাপরখালী নদীটি সাতক্ষীরা জেলার কলারোয়া উপজেলার দিয়ারা ইউনিয়ন এলাকায় প্রবহমান কপোতাক্ষ নদ হতে উৎপত্তি লাভ করেছে। অতঃপর এই নদীর খুলনা জেলার ডুমুরিয়া উপজেলার খরনিয়া ইউনিয়ন পর্যন্ত প্রবাহিত হয়ে তেলিগঙ্গা-ঘেংরাইল নদীতে নিপতিত হয়েছে। নদীটির উজানের দিকের অনেকটা অংশ সম্পূর্ণ শুকিয়ে গেছে, ভাটির দিকে সীমিত পরিসরে নৌযান চলাচল করতে দেখা যায়। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত।   আরও দেখুন   বাংলাদেশের নদীর তালিকা  তথ্যসূত্র     বিষয়শ্রেণী:খুলনা জেলার নদী বিষয়শ্রেণী:সাতক্ষীরা জেলার নদী বিষয়শ্রেণী:যশোর জেলার নদী বিষয়শ্রেণী:ডুমুরিয়া উপজেলা বিষয়শ্রেণী:কলারোয়া উপজেলা বিষয়শ্রেণী:কেশবপুর উপজেলা
অ্যাবিগেল মান্ডানা হোমস ক্রিস্টেনসেন (আনুমানিক ১৮৫২-১৯৩৮ সাল) ছিলেন একটি আমেরিকান লোককাহিনী সংগ্রাহক।   জীবনী  অ্যাবিগেল ("অ্যাবি") ক্রিস্টেনসেন ম্যাসাচুসেটসে আবোলিশনিস্ট পিতামাতার ঘরে জন্মগ্রহণ করেন, পরে তার পরিবার দক্ষিণ ক্যারোলিনায় চলে যায়। তিনি ওই অঞ্চলে রেকর্ডকৃত লোককথার আফ্রিকান উৎস নিয়ে অনুসন্ধান করেছিলেন, নির্বাচিত গল্পগুলো সংবাদপত্র ও জার্নালে পাঠিয়ে দেন, এবং পরবর্তীতে আফ্রিকান-আমেরিকান গল্প এবং উপভাষার উপর বেশ কয়েকটি কাজ প্রকাশ করেন। ক্রিস্টেনসেন কিছু সময়ের জন্য আমেরিকান ফোকলোর সোসাইটির সদস্য ছিলেন এবং তাদের জার্নালে লেখা প্রকাশ করেন। তিনি সমসাময়িক মদ্যপান বিরোধী আন্দোলন, অসাম্যের বিরুদ্ধে প্রতিবাদ এবং অন্যান্য সমাজতান্ত্রিক কারণগুলির প্রতি সমর্থন জানিয়েছিলেন, তবে বিশেষভাবে তাদের দুঃখ-দুর্দশার প্রতি যত্নশীল ছিলেন, যাদের থেকে তিনি তার উপকরণ সংগ্রহ করেছিলেন। তার প্রধান কাজ ছিল "অ্যাফ্রো-আমেরিকান ফোকলোর: টোল্ড রাউন্ড কেবিন ফাইয়ারস্‌ অন দি সিই আইল্যান্ডস্‌ অফ সাউথ কেরোলিনা"। ক্রিস্টেনসেন চেয়েছিলেন যে এই কাজের লাভ আফ্রিকান-আমেরিকান সমতার এবং আত্মনির্ভরশীলতার উন্নতির জন্য ব্যবহার করা হোক, এবং এই উদ্দেশ্যে তিনি পোর্ট রয়েল কৃষি স্কুলের অর্থায়নে সহায়তা করেছিলেন। ক্রিস্টেনসেনের আফ্রিকান-আমেরিকান আধ্যাত্মিক গান এবং শাউটস বিষয়ক প্রবন্ধটি বিশ্বের কলম্বিয়ান প্রদর্শনীতে উপস্থিতদের সামনে পাঠ করা হয়েছিল।   তথ্যসূত্র   বিষয়শ্রেণী:ম্যাসাচুসেটসের ব্যক্তি বিষয়শ্রেণী:মার্কিন লোকসংগীত সংগ্রাহক বিষয়শ্রেণী:রূপকথার সংগ্রাহক বিষয়শ্রেণী:১৯৩৮-এ মৃত্যু বিষয়শ্রেণী:১৮৫০-এর দশকে জন্ম
thumb|right|Size comparison between a red supergiant (Antares) and the Sun. The dashed circular curve indicates the size of the orbit of Mars. A smaller red giant (Arcturus) is also shown.  লাল অতিদানব একপ্রকার অতিদানব তারা (ঔজ্জ্ব্ল্য শ্রেণীঃ I) যাদের বর্ণালীর ধরন K অথবা M টাইপ। এই তারাগুলো মহাবিশ্বে আয়তনের দিক দিয়ে সর্ববৃহৎ তারা কিন্তু ভরের দিক দিয়ে নয়। আর্দ্রা এবং জ্যেষ্ঠা বহুল পরিচিত তারা যেগুলো লাল অতিদানব তারার উদাহরণ।  তারার কেন্দ্রে হাইড্রোজেন গ্যাস নিঃশেষ হয়ে গেলে কিন্তু তখনও পর্যন্ত হিলিয়াম গ্যাসের জ্বালানী বিদ্যমান থাকলে, সূর্যের ভরের ১০ গুণ বড় তারাগুলো সাধারণতঃ লাল অতিদানব তারায় পরিণত হয় । এই ধরনের তারার ব্যাস অনেক বড় হয় কিন্তু উপরিপৃষ্ঠের তাপমাত্রা খুবই কম ( ৩৫০০-৪৫০০ কেলভিন) থাকে। সর্ববৃহৎ লাল অতিদানব তারা গুলো হচ্ছে VY Canis Majoris, VV Cephei A, V354 Cephei, RW Cephei এবং KW Sagittarii, যাদের সকলের ব্যাসই সূর্য থেকে ১৫০০ গুণ বড়। অধিকাংশ লাল অতিদানব তারাগুলোর ব্যাস সূর্যের ব্যাসের ২০০-৮০০ গুণ বড় হয়ে থাকে। এরা সাধারণরঃ ১০-১০০ মিলিয়ন বছর টিকে থাকে এবং গুচ্ছাকারে থাকে।  সূর্যের ভরের ১৫ গুণ বড় তারাগুলোতে যে পরিমাণ হাইড্রোজেন থাকে তা জ্বালানীরূপে নিঃশেষ হতে সূর্যের জীবনকালের একহাজার ভাগের এক ভাগ সময় লাগে। এরপর এটি লাল দানব তারায় পরিণত হয় কিন্তু যখন এটি নিউক্লিয়ার ফিসন বিক্রিয়ার ত্রৈ-আলফা স্তরে পৌঁছায়, এটি কিছুকাল যাবৎ জ্বলতে থাকে এবং এর আয়তন আরো বেড়ে যায়। উজ্জ্ব্ল লাল তারাগুলো তখন লাল অতিদানব তারায় পরিণত হয়। কালপুরুষ নক্ষত্রমন্ডলের আর্দ্রা তারাটি লাল অতিদানব তারার একটি উদাহরণ। এর পরম-প্রভার মান -১০ মাত্রা পর্যন্ত হতে পারে যেখানে সূর্যের মান +৫।  বিষয়শ্রেণী:নক্ষত্রের প্রকারভেদ বিষয়শ্রেণী:এম-টাইপ অতিদানব বিষয়শ্রেণী:নাক্ষত্রিক ঘটনা
সফটওয়্যার প্রকৌশলে  সলিড বা SOLID হচ্ছে পাঁচটি নীতির সংক্ষিপ্ত রূপ। এই পাঁচটি নকশা নীতি অবজেক্ট ওরিয়েন্টেড প্রোগ্রামিং বোধগম্য, নমনীয় এবং সহজভাবে বোঝার জন্য ২০০০ সালের দিকে পরিচয় করিয়ে দেন রবার্ট চেচিল মার্টিন যিনি বব চাচা নামে বেশি জনপ্রিয়। . (Note the reference to "the first five principles", although the acronym is not used in this article.) Dates back to at least 2003. Talk given at the 2009 Gotham Ruby Conference.  সলিড নীতিসমূহ হচ্ছে    একক দায়িত্ব নীতি (Single responsibility)  খোলা-বন্ধ নীতি (Open–closed)  লিসকভ প্রতিস্থাপন নীতি (Liskov substitution)  ইন্টারফেস বিভাজন নীতি (Interface segregation)   নির্ভরতা বিপরীত নীতি (Dependency inversion)   সারসংক্ষেপ   প্রথম বর্ণ(ইংরেজি)  নীতি(সংক্ষিপ রূপ)  বর্ণনা S  এসআরপি একক দায়িত্ব নীতি  একটি ক্লাস কিংবা বস্তুর শুধুমাত্র একটি দায়িত্ব থাকা উচিৎ এবং সেটি পরিবর্তনের জন্য একের অধিক কারণ থাকা উচিৎ নয়।  O  ওসিপি  খোলা বন্ধ নীতি সফ্টওয়্যার এনটিটি(ক্লাস, মডিউল, ফাংশন) সম্প্রসারণের জন্য খোলা থাকা উচিত কিন্তু পরিবর্তনের জন্য বন্ধ থাকতে হবে। L  এলএসপি  লিসকভ প্রতিস্থাপন নীতি   যদি একটি ক্লাস থেকে সাবক্লাস নেয়া হয় তাহলে সেই সাবক্লাসটি ঐ ক্লাসের অখন্ডতা রক্ষা করে প্রতিস্থাপনযোগ্য হতে হবে। I  আইএসপি  ইন্টারফেস বিভাজন নীতি এমন পদ্ধতি প্রয়োগ করতে বাধ্য করা উচিৎ নয় যেটি ব্যবহারকারী ব্যবহার করবে না  D  ডিআইপি  নির্ভরতা বিপরীত নীতি   উচ্চ স্তরের মডিউলগুলি নিম্ন স্তরের মডিউলগুলির উপর নির্ভর করা উচিত নয়   তথ্যসূত্র   বিষয়শ্রেণী:সফটওয়্যার প্রকৌশল বিষয়শ্রেণী:কম্পিউটার বিজ্ঞান
নকলা পৌরসভা বাংলাদেশের ময়মনসিংহ বিভাগের শেরপুর জেলার নকলা উপজেলার অন্তর্গত একটি পৌরসভা।  আয়তন ও জনসংখ্যা  আয়তন১৬.৪২ বর্গ কিঃ মিঃমোট জনসংখ্যা ৩৬,৫১৮ জন   শিক্ষা  শিক্ষা প্রতিষ্ঠান সরকারী প্রাথমিক বিদ্যালয়২১টিসরকারী উচ্চ বিদ্যালয়৮টিমাদ্রাসাকাওমি মাদ্রাসা ১১টি এবং ৫টি   উল্লেখযোগ্য ব্যক্তিত্ব   নাদেরুজ্জামান খান, বাংলাদেশী রাজনীতিবিদ, বাংলাদেশের মুক্তিযুদ্ধের সংগঠক এবং মুক্তিযোদ্ধা   জনপ্রতিনিধি      বর্তমান মেয়র হাফিজুর রহমান (লিটন)   আরও দেখুন    শেরপুর জেলা  ময়মনসিংহ বিভাগ   তথ্যসূত্র   বিষয়শ্রেণী:শেরপুর জেলার পৌরসভা বিষয়শ্রেণী:২০০১-এ প্রতিষ্ঠিত
থাম্ব|আন্তর্জাতিক শিশুমুক্তি দিবস আন্তর্জাতিক শিশুমুক্তি দিবস বা আন্তর্জাতিক চাইল্ডফ্রি দিবস প্রতি বছর ১ আগস্টে পালিত হয়।Kevin O'Connor, Insights into Uganda, 2006, page 56 এটি ১৯৭৩ সালে মার্কিন যুক্তরাষ্ট্রে ন্যাশনাল অ্যালায়েন্স ফর অপশনাল প্যারেন্টহুড নামে একটি সংগঠন কর্তৃক তৈরি করা হয়েছিল। সেইসময় নন-প্যারেন্টস দিবস নামে ন্যাশনাল অর্গানাইজেশন ফর নন-প্যারেন্টস(এন.ও.এন.) সংস্থার তত্ত্বাবধানে এটি উদযাপিত হতো। স্বেচ্ছায় বাচ্চা না নেওয়া ব্যক্তি/দম্পতি এবং সন্তান গ্রহণে মুক্ত পছন্দের গ্রহণযোগ্যতার সাথে সহমত পোষণ করা লোকদের উদযাপনের উদ্দেশ্যে যাত্রা শুরু হয়েছিলো দিবসটির। দিনটিকে "যেসব দম্পতি স্বেচ্ছায় নিঃসন্তান থাকা বেছে নেওয়ায় সমালোচনা, উপহাস এবং প্রত্যাখ্যানের মুখোমুখি হয়েছেন তাদের জন্য বিশ্বব্যাপী উদযাপনমূলক দিন" হিসাবেও বর্ণনা করা হয়।"  লেখক লরা ক্যারল ২০১৩ সালে এই উদ্যোগটিকে পুনরায় সক্রিয় করেন এবং বার্ষিক বর্ষসেরা নন-প্যারেন্ট পুরস্কার প্রবর্তন করেন যা প্রাথমিকভাবে একজন পুরুষ এবং একজন মহিলাকে পৃথকভাবে প্রদান করা হত ।  ২০১৮ সালে পূর্ববর্তী 'পুরুষ' এবং 'মহিলা' বিভাগ দুটিকে বর্ষসেরা চাইল্ডফ্রি ব্যক্তি (যেকোন লিঙ্গ পরিচয়ধারী ব্যক্তি হতে পারেন) এবং বর্ষসেরা চাইল্ডফ্রি গ্রুপ (দম্পতি, যুগল, ত্রয়ী বা কোনো গ্রুপ, চাইল্ডফ্রি রোম্যান্টিক অংশীদার, সামাজিক যোগাযোগ মাধ্যম গ্রুপ, ফোরামের নেতা বা ওয়েবসাইট প্রতিষ্ঠাতা) নামে প্রতিস্থাপিত করা হয়। "বর্ষসেরা চাইল্ডফ্রি ব্যক্তি" পদক বিজয়ীদের মধ্যে বেলজিয়ামের লেখক থিওফাইল ডি গিরাউড অন্যতম।   তথ্যসূত্র   বিষয়শ্রেণী:সচেতনতা দিবস বিষয়শ্রেণী:১৯৭৩-এ প্রতিষ্ঠিত পুনরাবৃত্ত ঘটনা
জাপানি মহাকাশ অনুসন্ধান সংস্থা বা জাক্সা (JAXA) (; উচ্চরণ:উচুউ-কৌকুউ-কেন্'ক্যুউ-কাইহাৎসু-কিকৌ) হল জাপানের জাতীয় মহাকাশ সংস্থা। এটি ২০০৩ সালের ১১ই অক্টোবরে প্রতিষ্ঠিত করা হয়। মূলত পূর্বতন কয়েকটি স্বাধীন মহাকাশ সংস্থা নিয়ে এটি গঠন করা হয়।   তথ্যসূত্র    বহিঃসংযোগ   JAXA   "JAXA 2025" Presentation   RAND Report on Japan's Space Program, 2005  CSIS Report on US-Japan Space Policy Cooperation, 2003  GOSAT satellite  NASDA  ISAS    NAL  বিষয়শ্রেণী:মহাকাশ সংস্থা বিষয়শ্রেণী:২০০৩-এ প্রতিষ্ঠিত বিষয়শ্রেণী:জাপানের মহাকাশ কর্মসূচি বিষয়শ্রেণী:২০০৩-এ জাপানে প্রতিষ্ঠিত বিষয়শ্রেণী:২০০৩-এ প্রতিষ্ঠিত সরকারি সংস্থা
আহমদ ইবনে মুহাম্মাদ নাহাওয়ান্দি (), যাকে সংক্ষেপে নাহাওয়ান্দি বলা হয়, তিনি ছিলেন ৮ম/৯ম শতাব্দীর একজন পারস্য জ্যোতির্বিজ্ঞানী । তার নাম নির্দেশ করে যে তিনি বর্তমান আধুনিক ইরানের নাহাওয়ান্দের সাথে সম্পৃক্ত ছিলেন।   জীবন  নাহাওয়ান্দি প্রাদেশিক গভর্নর এবং খলিফা হারুনুর রশিদের দীর্ঘকালের শক্তিশালী উজির ইয়াহিয়া ইবনে খালিদ ইবনে বারমাকের সময়ে ইরানের খুজেস্তানের গুন্দেশাপুর মাদ্রাসায় থাকতেন এবং কাজ করতেন। নাহাওয়ান্দি প্রায় ৮০০ সালে মাদ্রাসাটিতে জ্যোতির্বিদ্যা পর্যবেক্ষণ করছিলেন বলে জানা যায়। তিনি এবং জ্যোতির্বিজ্ঞানী ও গণিতবিদ মাশাআল্লাহ ইবনে আতারি ইসলামের প্রথম যুগের জ্যোতির্বিজ্ঞানীদের মধ্যে ছিলেন যারা দ্বিতীয় আব্বাসীয় খলিফা মনসুরের রাজত্বকালে বিকাশ লাভ করেছিলেন।   কর্ম  নাহাওয়ান্দি শিরোনামে জিজ (জ্যোতির্বিদ্যা সারণী) সংকলন করেছেন।   তথ্যসূত্র    সূত্র         আরও পড়ুন     (p. 221)    বিষয়শ্রেণী:মধ্যযুগীয় ইসলামের জ্যোতির্বিজ্ঞানী বিষয়শ্রেণী:জন্মের সাল অজানা
যোগমায়া () হিন্দুধর্মের এক দেবী। বিন্ধ্যবাসিনী, মহামায়া এবং একানংশা নামেও একে পূজা করা হয়।  বৈষ্ণব আচারানুষ্ঠানে তাঁকে নারায়ণী উপাধি দেওয়া হয়, এবং বিষ্ণুর মায়া শক্তির মূর্তি হিসেবে উপাসনা করা হয়। ভাগবত পুরাণে দেবতাকে দেবী দুর্গার কল্যাণকর দিক হিসাবে বিবেচনা করা হয়েছে। শাক্তরা তাকে মহাশক্তির রূপ বলে মনে করেন। হিন্দু ধর্মগ্রন্থে উল্লেখ্য তিনি নন্দ ও যশোদার কন্যা হিসাবে যাদব পরিবারে জন্মগ্রহণ করেন।  তথ্যসূত্র  বহিঃসংযোগ  বিষয়শ্রেণী:বিষ্ণু বিষয়শ্রেণী:বৈষ্ণবধর্ম বিষয়শ্রেণী:হিন্দু দেবী বিষয়শ্রেণী:দুর্গা বিষয়শ্রেণী:বৈষ্ণব সম্প্রদায়
কোয়েটিয়াউ আয়াম বা কোয়েটিয়াউ আয়াম কুয়াহ হল একটি সাধারণ চীনা-ইন্দোনেশিয়ান খাবার যা মশলাদার স্বাদযুক্ত চ্যাপ্টা আকৃতির চালের নুডুলস বা রাইস নুডলস থেকে তৈরি হয় এবং যার উপর মুরগির মাংস বা আয়াম -এর টুকড়ো ছড়ানো থাকে। এটিকে প্রায়শই ইন্দোনেশিয়ায় জনপ্রিয় মিয়ে আয়াম (চিকেন নুডলস) -এর কোয়াটিয়াউ সংস্করণ হিসাবে বর্ণনা করা হয়। চীনা রন্ধনশৈলী থেকে এর উতপত্তি হয়েছে বলে জানা যায়।   ইন্দোনেশিয়ার এই খাবারের পদটি একটি জনপ্রিয় চাইনিজ ইন্দোনেশিয়ান খাবার হিসাবে স্বীকৃত। এর সাথে বাকসো বা মিটবল(মাংসের বল) মেশানো হয়। কোয়েটিয়াউ আয়াম এবং মি আয়াম  রাস্তার পাশের অস্থায়ী খাবারের দোকান এবং দামী রেস্তোরাঁ সব জায়গাতে পাওয়া যায়। যেহেতু এই খাবারটি জনপ্রিয় ও মি আয়ামের সাথে প্রায় অভিন্ন, তাই খাবারের স্টল এবং রেস্তোরাঁ, যেগুলি মি আইয়াম পরিবেশন করে সেগুলিতে সাধারণত কোয়েটিয়াউ আয়াম এবং বিহুন আয়ামও পাওয়া যায়।   প্রস্তুতি এবং পরিবেশন  কোয়েটিয়াউ আয়াম প্রস্তুত করতে প্রথমে ফ্ল্যাট রাইস নুডলস (চ্যাপ্টা চাল দিয়ে তৈরি নুডলস) জলে সিদ্ধ করা হয় এবং একটি পাত্রে রান্নার তেল, সয়া সস এবং রসুনের সাথে মিশ্রিত করা হয়। এই আঁঠালো প্রকৃতির সেদ্ধ নুডলগুলি যাতে একে অপরের সাথে আঁটকে না যায় তার জন্য এদের ভালো করে তেল মাখানো হয়, এই কাজের জন্য মুরগির চর্বি, লার্ড(ফ্যাটজাতীয় খাদ্য উপাদান) বা উদ্ভিজ্জ তেল ব্যবহার হয়। এরপর নুডলসে মেশানোর জন্য মুরগির মাংস কাটা হয়। মাংসগুলো সয়া সস এবং রসুন সহ অন্যান্য মশলা দিয়ে রান্না করা হয়। মুরগির মাংস জামুর ( মাশরুম ) দিয়েও রান্না করা যেতে পারে।   সয়া সস দিয়ে রান্না করা মুরগির মাংস এবং মাশরুমের মিশ্রণটি ফ্ল্যাট রাইস নুডলসের উপর রাখা হয় এবং এর উপরে কাটা বসন্ত পেঁয়াজ (সবুজ শ্যালটস) দিয়ে সজ্জিত করা হয়। কোয়েটিয়াউ আয়াম সাধারণত একটি পৃথক মুরগির ঝোল, সেদ্ধ চীনা বাঁধাকপি, এবং ওয়ান্টন সহ পরিবেশন করা হয় । এই খাবারটি হয় শুকনো খাস্তা ভাজা হিসাবে রান্না করা হয় অথবা স্যুপ মিশিয়ে একে আর্দ্র নরম আকার দিয়ে, এর সাথে বাকসো (মিটবল) মিশ্রিত করে পরিবেশন করা হয়। যদিও চীনা রন্ধন প্রনালীতে প্রস্তুত কোয়েটিয়াউ আয়ামে শুয়োরের মাংসের চর্বি বা লার্ড ব্যবহার করা হয় কিন্তু সাধারণ ইন্দোনেশিয়ান মুসলিম গ্রাহকদের জন্য কুয়েটিয়াউ আয়ামে হালাল মুরগির চর্বি বা উদ্ভিজ্জ তেল ব্যবহার করে।  কুয়েটিয়াউ আয়ামে অতিরিক্ত উপাদানের মধ্যে টং কে (লবণযুক্ত সংরক্ষিত শাকসবজি), বাওয়াং গোরেং (ভাজা শ্যালটস বা পেঁয়াজকলি), ডাউন বাওয়াং, লিক(পেয়াজকলি জাতীয় সব্জী), প্যাংসিট গোরেং (ভাজা ওয়ানটন), আকার টিমুন ক্যাবে রাভিট (আচারযুক্ত শসা এবং স্থানীয় উতপাদিত পাখির চোখ মরিচ), সাম্বাল চিলি সস এবং টমেটো যোগ করা যেতে পারে।    তথ্যসূত্র   বিষয়শ্রেণী:ইন্দোনেশীয় রন্ধনশৈলী বিষয়শ্রেণী:চীনা রন্ধনশৈলী
ডোনাল্ড পেডারসন ইউনিভার্সিটি অব ক্যালিফোর্নিয়া, বার্কলে এর তড়িৎ প্রকৌশলের একজন অধ্যাপক।  জীবনী পেডারসন নর্থ ডাকোটা অ্যাগ্রিকালচারাল কলেজ থেকে তড়িৎ প্রকৌশলে ১৯৪৮ সালে ব্যাচেলর্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে তড়িত প্রকৌশলে ১৯৪৯ সালে মাস্টার্স এবং ১৯৫১ সালে পিএইচডি ডিগ্রি অর্জন করেন। তিনি ১৯৫৩ থেকে ১৯৫৫ সাল পর্যন্ত বেল ল্যাবসে কর্মরত ছিলেন এবং নেওয়ার্ক কলেজ অব ইঞ্জিনিয়ারিং এ শিক্ষকতা করেন। তিনি ১৯৫৫ সালে ইউনিভার্সিটি অব ক্যালিফোর্নিয়া, বার্কলে এর তড়িৎ প্রকৌশল ও কম্পিউটার বিজ্ঞান বিভাগে সহকারী অধ্যাপক হিসেবে যোগদান করেন। তিনি ১৯৯৮ সালে আইইইই মেডেল অব অনার লাভ করেন।  তথ্যসূত্র  বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য বিষয়শ্রেণী:১৯২৫-এ জন্ম বিষয়শ্রেণী:২০০৪-এ মৃত্যু বিষয়শ্রেণী:মার্কিন তড়িৎ প্রকৌশলী বিষয়শ্রেণী:পারকিনসন রোগে মৃত্যু বিষয়শ্রেণী:আইইইই মেডেল অব অনার বিজয়ী বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা
কেটি জর্জ (জন্ম ৭ সেপ্টেম্বর, ১৯৮৮ ফেয়ারহপ, আলাবামা, মার্কিন যুক্তরাষ্ট্রে) একজন মার্কিন কসপ্লেয়ার  যিনি ২০০৪ সাল থেকে কসপ্লে করছেন এবং আটলান্টায় থাকেন।  জর্জ মার্কিন যুক্তরাষ্ট্র এবং বিদেশের কনভেনশনে বিশেষ অতিথি ছিলেন, যার মধ্যে রয়েছে মোমোকন, পেনসাকন এবং আরও অনেক, প্যানেল হোস্টিং এবং পোশাক প্রতিযোগিতায় বিচারক হিসেবে কাজ করেছেন।    তথ্যসূত্র    বহিঃসংযোগ      Katie George at ACParadise.com  বিষয়শ্রেণী:২১শ শতাব্দীর মার্কিন নারী বিষয়শ্রেণী:জীবিত ব্যক্তি বিষয়শ্রেণী:নারী পোশাক পরিকল্পনাকারী বিষয়শ্রেণী:মার্কিন পোশাক পরিকল্পনাকারী বিষয়শ্রেণী:১৯৮৮-এ জন্ম বিষয়শ্রেণী:আলাবামার নারী মডেল
জাপরিজজিয়া হল নিপার তীরে অবস্থিত দক্ষিণ-পূর্ব ইউক্রেনের একটি শহর। এটি জাপরিজজিয়া ওব্লাস্তের (অঞ্চল) প্রশাসনিক কেন্দ্র।  জাপরিজজিয়ার জনসংখ্যা ২০২১ সালে আনুমানিক ৭২২,৭১৩ জন ছিল।  জাপরিজজিয়া খোর্তিসিয়া দ্বীপ ও নিপার জলবিদ্যুৎ কেন্দ্রের জন্য পরিচিত। এটি ইস্পাত, অ্যালুমিনিয়াম, বিমানের ইঞ্জিন, অটোমোবাইল, সাবস্টেশনের প্রয়োজনীয় ট্রান্সফরমার ও অন্যান্য ভারী শিল্প পণ্য উত্পাদনকারী একটি গুরুত্বপূর্ণ শিল্প কেন্দ্র।  ভূগোল শহরটি দক্ষিণ-পূর্ব ইউক্রেনে অবস্থিত। নিপার নদী শহরটিকে দুটি ভাগে বিভক্ত করে, নদীর দুই তীরের শহরের মাঝে নদীতে খোর্তিসিয়া দ্বীপ অবস্থিত। শহরটি সমুদ্রপৃষ্ঠ থেকে ৫০ মিটার উচ্চতায় ৩৩৪ বর্গ কিলোমিটার এলাকা জুড়ে বিস্তৃত রয়েছে।  খোর্তিসিয়া দ্বীপের দুই পাশে প্রবাহিত দুটি স্রোতকে নতুন ও পুরাতন নিপার নদী বলা হয়। নতুন নিপার প্রায় ৮০০ মিটার (২৬০০ ফুট) ও পুরাতন নিপার প্রায় ২০০ মিটার (৬৫০ ফুট) চওড়া। দ্বীপটির আয়তন ১২ কিমি × ২ কিমি (৭.৫ মাইল × ১.২ মাইল)। এছাড়াও শহরে বেশ কয়েকটি ছোট নদী রয়েছে, যেগুলি নিপারে মিলিত হয়।  শুষ্ক স্টেপ্প বায়ু এবং চারপাশে একটি বৃহৎ স্বাদু জলের অববাহিকার কারণে খোর্তিসিয়া দ্বীপের উদ্ভিদ অনন্য এবং বৈচিত্র্যময়, যা শিল্পের বায়ু দ্বারা দূষিত বায়ুকে পরিষ্কার করে। খোর্তিসিয়া দ্বীপ একটি জাতীয় উদ্যান। দ্বীপের পৃষ্ঠটি বড় গিরিখাত ("বালকা"), হাইকিং পথ ও ঐতিহাসিক স্মৃতিস্তম্ভ দ্বারা কাটা হয়েছে। দ্বীপটি শিশুদের এবং প্রাপ্তবয়স্কদের উভয়ের জন্য একটি খুব জনপ্রিয় বিনোদনমূলক এলাকা। এখানে প্রচুর সংখ্যক স্যানিটোরিয়াম, রিসর্ট ও স্বাস্থ্য কেন্দ্র রয়েছে। সাঁতার ও অন্যান্য জল ক্রিয়াকলাপের জন্য আরামদায়ক বালির সৈকত এখানেও রয়েছে: আরইউ  জলবায়ু  তথ্যসূত্র  বিষয়শ্রেণী:জাপরিজজিয়া বিষয়শ্রেণী:ইউক্রেনের আঞ্চলিক গুরুত্বের শহর বিষয়শ্রেণী:ইউক্রেনের ওব্লাস্ত কেন্দ্র
দ্য টিচার্স ডায়েরি (; আরটিজিএস: খিত থুয়েং উইথায়া) একটি ২০১৪ সালের থাই রোম্যান্স নাটকীয় চলচ্চিত্র যা পরিচালনা করেছেন নিথিওয়াত থারাথর্ন। এটি ৮৭ তম একাডেমি অ্যাওয়ার্ডে সেরা বিদেশী ভাষার চলচ্চিত্রের জন্য থাই অংশগ্রহণকারী হিসেবে নির্বাচিত হয়েছিল, কিন্তু মনোনীত হয়নি।  ছবিটি হিন্দিতে নোটবুক হিসেবে পুনঃনির্মাণ করা হয়েছিল, মার্চ ২০১৯ এ মুক্তি পেয়েছিল।  গল্প ও পটভূমি একজন কর্মহীন পুরুষ শিক্ষক একটি রান ডাউন হাউসবোটের উপর ভিত্তি করে একটি প্রত্যন্ত স্কুলে পড়ানোর প্রস্তাব গ্রহণ করেন। সেখানে তিনি আগের বছরের শিক্ষকের রেখে যাওয়া একটি ডায়েরি পড়েছিলেন - একজন মহিলাকে তার ট্যাটু অপসারণ করতে অস্বীকার করার জন্য তার শহরের স্কুল থেকে বহিষ্কার করা হয়েছিল। তিনি লেখকের প্রতি আকৃষ্ট হয়ে ডায়েরিতে মন্তব্য লেখেন। যখন সে চলে যায় এবং সে ফিরে আসে, তখন সে তার মন্তব্যগুলি পড়ে এবং পারস্পরিক সম্পর্ক গড়ে ওঠে।  অভিনয় ও ভূমিকা   লায়লা বুনিয়াসাক – আন এর ভূমিকায়   সুকৃত উইসেটকাউ – সং এর ভূমিকায়    সুকোল্লাওয়াত কানারোত – নুই এর ভূমিকায়    চুতিমা টিপানাত – ন্যাম এর ভূমিকায়   উইটাওয়াত সিংলামপং – ন্যামের নতুন প্রেমিকা এর ভূমিকায়  আরও দেখুন শ্রেষ্ঠ বিদেশী ভাষার চলচ্চিত্রের জন্য ৮৭তম একাডেমি পুরস্কারে নিবেদনের তালিকা শ্রেষ্ঠ বিদেশী ভাষার চলচ্চিত্রের জন্য একাডেমি পুরস্কারের জন্য থাই জমাদানের তালিকা  তথ্যসূত্র  বহিঃসংযোগ    বিষয়শ্রেণী:২০১৪-এর চলচ্চিত্র বিষয়শ্রেণী:২০১৪-এর নাট্য চলচ্চিত্র বিষয়শ্রেণী:থাই নাট্য চলচ্চিত্র বিষয়শ্রেণী:থাই ভাষার চলচ্চিত্র বিষয়শ্রেণী:জিএমএম তাই হাব চলচ্চিত্র বিষয়শ্রেণী:অন্যান্য ভাষায় পুনর্নির্মিত থাই চলচ্চিত্র
ভারী পানি বা ভারী জল (ডিউটেরিয়াম অক্সাইড ( , )) হলো পানির একটি গঠন, যাতে হাইড্রোজেন আইসোটোপ ডিউটেরিয়াম ( বা D, ভারি হাইড্রোজেন নামেও পরিচিত) স্বাভাবিকের চেয়ে অধিক পরিমাণে থাকে  এবং সাধারণ পানির অধিকাংশ হাইড্রোজেন গঠনকারী হাইড্রোজেন-১ আইসোটোপ ( বা H, প্রোটিয়াম নামেও পরিচিত) তুলনামূলকভাবে কম থাকে।   ব্যাখ্যা   জলের অন্যান্য ভারী গঠন সমূহ    ভৌত বৈশিষ্ট্য   ইতিহাস  বিজ্ঞানী উরে ১৯৩৩ সালে ভারী জল আবিষ্কার করেন‌।   জৈবিক সিস্টেমের ওপর প্রভাব   উৎপাদন   উপযোগিতা    তথ্যসূত্র    বহিঃসংযোগ   Heavy Water and Heavy Water – Part II at The Periodic Table of Videos (University of Nottingham)  Heavy Water Production , Federation of American Scientists  Heavy Water: A Manufacturer’s Guide for the Hydrogen Century  Is "heavy water" dangerous?  Straight Dope Staff Report. 9 December 2003  Annotated bibliography for heavy water from the Alsos Digital Library for Nuclear Issues  Ice is supposed to float, but with a little heavy water, you can make cubes that sink  Isotopic Effects of Heavy Water in Biological Objects Oleg Mosin, Ignat Ignatov  J. Chem. Phys. 41, 1964  বিষয়শ্রেণী:অক্সিজেন যৌগ বিষয়শ্রেণী:অক্সাইড বিষয়শ্রেণী:হাইড্রোজেন যৌগ বিষয়শ্রেণী:পানির রূপ
শিল্প ও মানবিক উদ্ধৃতি সূচক ( এএইচসিআই ), যা শিল্প ও মানবিক অনুসন্ধান নামেও পরিচিত একটি উদ্ধৃতি সূচক, যেখানে ১৭০০ টিরও বেশি শিল্প ও সামাজিক বিষয়ক গবেষণা সাময়িকী রয়েছে। এতে সামাজিক ও প্রাকৃতিক বিজ্ঞানের সাময়িকীগুলি অন্তর্ভুক্ত রয়েছে। এই ডাটাবেসের কিছু অংশ বর্তমান বিষয়বস্তু থেকে নেওয়া হয়েছে।  কলা, মানবিক, ভাষা (ভাষাবিদ্যা সহ), কবিতা, সঙ্গীত, শাস্ত্রীয় কাজ, ইতিহাস, প্রাচ্য অধ্যয়ন, দর্শন, প্রত্নতত্ত্ব, স্থাপত্য, ধর্ম, টেলিভিশন, থিয়েটার এবং রেডিও ইত্যাদি বিষয়াবলি এতে অন্তর্ভুক্ত।  এছাড়াও প্রবন্ধ, চিঠি, সম্পাদকীয়, মিটিং অ্যাবস্ট্রাক্ট, ত্রুটি, কবিতা, ছোট গল্প, নাটক, সঙ্গীতের স্কোর, বই থেকে উদ্ধৃতাংশ, কালপঞ্জি, গ্রন্থপঞ্জি এবং ফিল্মগ্রাফি, সেইসাথে বই, চলচ্চিত্র, সঙ্গীত এবং নাট্য পরিবেশনার পর্যালোচনার উদ্ধৃতি ইত্যাদিও এখানে অন্তর্ভুক্ত করেছে।  এই ডাটাবেজটি বিজ্ঞানের ওয়েবের মাধ্যমে অনলাইনে ব্যবহারযোগ্য। এটি বর্তমান এবং পূর্ববর্তী গ্রন্থপঞ্জি তথ্য এবং উদ্ধৃত রেফারেন্সগুলি সরবরাহ করে। এটি আনুমানিক ১২০০টি শিরোনাম থেকে স্বতন্ত্রভাবে নির্বাচিত প্রাসঙ্গিক বিষয়গুলো অন্তর্ভুক্ত করেছে, যার বেশিরভাগই শিল্প ও মানবিক সাময়িকী।  ২০১১ সালের হিসাবে, আর্টস অ্যান্ড হিউম্যানিটিজ অনুসন্ধান ডায়ালগ, ডেটাস্টার, এবং ওসিএলসি এর মাধ্যমে অ্যাক্সেস করা যায় এবং ১৯৮০ সাল পর্যন্ত সাপ্তাহিক আপডেট এবং মহাফেজখানার সংগ্রহশালা রয়েছে। Description of Arts & Humanities Search. Description of Web of Science coverage. See the page entitled "Tech Specs"    ইতিহাস  সূচকটি মূলত বৈজ্ঞানিক তথ্য ইনস্টিটিউট দ্বারা তৈরি করা হয়েছিল, যা পরে থমসন সায়েন্টিফিক দ্বারা অধিগ্রহণ করা হয়েছিল। এটি এখন থমসন রয়টার্সের আইপি এবং বিজ্ঞান বিভাগ দ্বারা প্রকাশিত হয়েছে।   এছাড়াও দেখুন    বিজ্ঞানের উদ্ধৃতি সূচক  সামাজিক বিজ্ঞান উদ্ধৃতি সূচক  একাডেমিক ডাটাবেস এবং সার্চ ইঞ্জিনের তালিকা   তথ্যসূত্র   বিষয়শ্রেণী:উদ্ধৃতি সূচক
বাংলা একাডেমি ব্যবহারিক বাংলা অভিধান বাংলা একাডেমি কর্তৃক প্রকাশিত বাংলা ভাষার একটি অখণ্ড-পূর্ণাঙ্গ অভিধান সংস্করণ। ১৯৭৪ সালের ডিসেম্বরে স্বরবর্ণ অংশ নিয়ে অভিধানটি প্রথম প্রকাশিত হয়। ১৯৮৪ সালের জুনে প্রকাশিত হয় ব্যাঞ্জনবর্ণ অংশ। অভিধানটি প্রধান সম্পাদনায় রয়েছেন ডক্টর মুহম্মদ এনামুল হক (স্বরবর্ণ অংশ), সম্পাদনায় শিবপ্রসন্ন লাহিড়ী (ব্যাঞ্জনবর্ণ অংশ ও পরিমার্জিত সংস্করণ) এবং সহযোগী সম্পাদনায় স্বরোচিষ সরকার।  সংস্করণ ১৯৯২ সালের নভেম্বরে অভিধানটির দ্বিতীয় সংস্করণ প্রকাশিত হয়। ২০০০ সালের ডিসেম্বরে পরিমার্জিত সংস্করণ প্রকাশিত হয়। পরবর্তীতে ২০০২ সালের জানুয়ারিতে পরিমার্জিত সংস্করণের প্রথম পুনর্মুদ্রণ  সর্বশেষ ২০১৫ সালের জানুয়ারিতে পরিমার্জিত সংস্করণের অষ্টাদশ পুনর্মুদ্রণ প্রকাশিত হয়।  আরো দেখুন  বাংলা একাডেমি আধুনিক বাংলা অভিধান  তথ্যসূত্র  বিষয়শ্রেণী:১৯৭৪-এর বই বিষয়শ্রেণী:১৯৮৪-এর বই বিষয়শ্রেণী:২০০০-এর বই বিষয়শ্রেণী:২০০২-এর বই বিষয়শ্রেণী:২০১৫-এর বই বিষয়শ্রেণী:বাংলা অভিধান বিষয়শ্রেণী:বাংলা একাডেমির বই